# Hans Christian Andersen
| Hans Christian Andersen |

|  | Suterot - Improvisatoren, berpot (1835) - Eventyr, reizak (1835–1848) - O.T., berpot (1836) - Kun en Spillemand, berpot (1837) - Den nye Barselstue, buska (1845) - Ahasverus (1847) - De to Baronesser, berpot (1849) - I Sverrig, koyaraneva (1851) - Historier, Erzählungen und Märchen (1852) - Mit Livs Eventyr, mivizva (1855) - Lykke-Peer, berpot (1870) |

| Hans Christian Andersen |

|  | Suterot - Improvisatoren, berpot (1835) - Eventyr, reizak (1835–1848) - O.T., berpot (1836) - Kun en Spillemand, berpot (1837) - Den nye Barselstue, buska (1845) - Ahasverus (1847) - De to Baronesser, berpot (1849) - I Sverrig, koyaraneva (1851) - Historier, Erzählungen und Märchen (1852) - Mit Livs Eventyr, mivizva (1855) - Lykke-Peer, berpot (1870) |

| Tuveli icde Suteroteem |


Hans Christian Andersen
{{Teliz_toza}}
'''Hans Christian Andersen''' tiyir danmarkavaf sutesik isu ezlopik, kotgrupaf gu yon warzot isu reiz.

In tiyir nazbeikye ke akolaf jotafe vukudiasikye is loklaafa kurenikya. Yasa koe olkobama koe Odense bliyir. Hans Christian va abditcafa gestera bristuna gan driuca ke gadikeem is broyesuca ke gadikya. Gadikye bak 1816. In ko bema ten laniyir. Va vefasikifa wenyama miv vegeduyur ise deneon zavzayar lize va yone vage ta dotc iayar, belison va kot robeitun suteks, va tulon yona neva ke Ludvig Holberg isu [[Shakespeare]]. Setikeson va volkalaf rumeugal ke gadikya koe wawafa yasa, va ''[[Velikya dem vanteyasiki]]'' belir. Djupis kaleynusik, bak 9<sup>-aksat</sup> ke 1819 ko [[København]] lakiyir. Banlize gu oviskik zo krupteyer ise zo divwenyayar ise riwe zo tucopayar, voxen Christoph Weyse lexusik isu Sibonu az kaikion Frederik Hoegh Guldberg va in tunayad. Inafa puda konjoteyer voxe wetce raves stutesik ko Gazawenya zo dosteyer. Mekon askison, va progera ke Guldberg drasuyur, voxe va Jonas Collin warzaf tilik bliron tunawetes trasiyir.

Frederik VI gazik, dulapes va bat divulaf yik, vajuleyer nume bak konaka tanda ko pulviropafa bema ke Slagelse stakseyer. Abdi vayaratena in va taneafa karba, va ''Tacedik ke naboxa ke Palnatoke'' (1822), sanegayar. Rotakapaf is ugdiskaf vayasik, koe ara bema ke Slagelse az koe Helsingør kali 1827 zavzayar ; bata tanda, ~&nbsp;kaliyir,&nbsp;~ al tiyid tela lodorikafa ke jinafa blira. Collin adim fineyer da Hans Christian al vanpiyir gaayan nume in ko København stakseyer.

Bak 1829 va kiewatcapa tuke tacukaf berpot semekkiraf gu ''Lanira mal Holmen narilt kal Amager'' seotayar, ise va liona is ezlaxak miledje sanegayar. In toz tiyir fiuntamaf viele nik toz gripokoleyed trakuson da meka kiewaca mal inafa diveavuca is abditcafa blieduca co vantukeyer. Bak 1833, va erbama gu gazik kazawayar ise va taneafa koyarapa koo [[Europa]] sopuyur. Koe Le Locle koe Swiza, va ''Agnete og Havmanden'' beliyir aze bak 10<sup>-aksat</sup> ke 1834 ko Roma artlapiyir.

Bak 1835 taneaf berpot ''Luwisik'' awiyir ise kiewatcapayar. Miltandon, taneafa zixa ke kruldesaf ''Reizak'' (&nbsp;danmarkavon ''Eventyr''&nbsp;) zo sanegayad. Ari ki tukotrasi va taneafa karba bak 1836 is 1837 awiyid. Voda ke batyona rupa me davon zo remwiyir, nume sin zo lustemeyed. ''O.T.'' berpot (1836) is ''Koe Sveriga'' foriskak loon kiewatcayad aze bak 1837 in va ''Anton letcasik'' tel lokiewaf warzot warzeyer.

Van wenya vodjuweyer lize va sedielafa kiewatca anton seotayar, voxe koe ''Ewaviskaf burey'' mempesa deasera ke 1840 va geltrafa norluca kowazdeyer.

Andersen tiyir koyapasik. Tela lodabrotcafa koyara, bak 1840-1841, remo Germana (&nbsp;lize ba taneafa toma kan impadimak lakiyir&nbsp;) az [[Italia]] az Malta az Ellasa kal Konstantinopolis vanstayar. In koo Ebelta Bira az Duna bost dimlapiyir. Nega va bata bagala va ''Zalor ke ezlopik'' (&nbsp;1842&nbsp;) tadler, dan jadion gu inafa tela lokiewafa koyaraneva zo krafiar.

Wori sposuca ke inaf ''Reizak'' al tulogijaweyer ; toleaf enk bak 1838 az bareaf bak 1845 zo bokayad. Soe gotuelimat da bat reiz gu jotikeem me zo balikeyed, vexe maninde vamoion di zo remwiyid. Ae, damo gustapuca Hans Christian Andersen mu rumeikeem meviele bitonon djusuteyer.

Andersen re tiyir kotgrupaf koe varafa Europa, beka va lifa sposuca koe intafo vo me pojayar. Bak 6<sup>-aksat</sup> ke 1847 ba taneafa toma ko [[Engla]] lapiyir aze koeon va xult di grupeyer. [[Charles Dickens]] miv dositayar viele in mallapiyir. Vanion, Dickens va ''David Copperfield'' sanegayar lize Uriah Heep inaf koredik ton delt va Andersen zo wir.

In wan sanegayar, va int wetce berpotik is pizasutesik djuruyeson, iskedason va ''Reizak'' lize inafa norluca en nagewer, in va yon warzaf olkoy kle wan suteyer. Bak 1847 az 1848, toloya warzafa karba awiyid. Kaiki amlitap, in bak 1857 va ''Tira ok metira''ar warzot sanegayar. Bak 1863 radimi ara koyara, ''Koo Espana'' ara "koyaraneva" zo piskur.

Reiz kali 1872 zixazixon wan awiyid. Ba Kristnazbalaviel ke milafa tanda, inaf ironokaf reiz zo sanegayad. Bak radimif nazbalarugal, Andersen lubeson tidu ilava goreston bakaweyer. Me fraskeweyer nume ba 04/08/1875 koe intafa mona ke Rolighed poke København aulon awalkeyer.

== Kalkotavayan suterot ==
* '''Markaf digkiraf sayakik''' (&nbsp;''Den standhaftige Tinsoldat''&nbsp;), <small>kalkot- 2012 gan Marjorie Waldstein, ''Wikikrenteem'' dotay, [https://web.archive.org/web/20190323064748/http://www.europalingua.eu/wikikrenteem/Markaf_digkiraf_sayakik banliz]</small>
* '''Pumkik''' (&nbsp;''Engelen''&nbsp;), <small>kalkot- 2012 gan Marjorie Waldstein, ''Wikikrenteem'' dotay, [https://web.archive.org/web/20190323064736/http://www.europalingua.eu/wikikrenteem/Pumkik banliz]</small>
* '''Sersikya dem urt''' (&nbsp;''Prindsessen paa Ærten''&nbsp;), <small>kalkot- 2008 gan Marjorie Waldstein, ''Wikikrenteem'' dotay, [https://web.archive.org/web/20210810045749/http://www.europalingua.eu/wikikrenteem/Sersikya_dem_urt banliz]</small>
* '''Velikya dem vanteyasiki''' (&nbsp;''Den lille Pige med Svovlstikkerne''&nbsp;), <small>kalkot- 2008 gan Marjorie Waldstein, ''Wikikrenteem'' dotay, [https://web.archive.org/web/20190323064737/http://www.europalingua.eu/wikikrenteem/Velikya_dem_vanteyasiki banliz]</small>
* '''Warzaf vageeem ke ginik''' (&nbsp;''Keiserens nye Klæder''&nbsp;), <small>kalkot- 2012 gan Marjorie Waldstein, ''Wikikrenteem'' dotay, [https://web.archive.org/web/20190323064737/http://www.europalingua.eu/wikikrenteem/Warzaf_vageeem_ke_ginik banliz]</small>

|style="vertical-align: top;"|
{{Suterotik2
| yolt = Hans Christian Andersen
| ewava = Andersen-hc.jpg
| pebuda = Delt va Hans Christian Andersen, 1836, ke Christian Albrecht Jensen
| koblira = 02/04/1805
| koblixo = [[Odense]], [[Danmarka]]
| awalkera = 04/08/1875
| awalkexo = [[København]], [[Danmarka]]
| vedeyot = [[Danmarka]]
| ava = [[:Category:Danmarkavaf suteroteem|Danmarkava]]
| suterinda = [[:Category:Reiz|Reiz]], [[:Category:Ezlopa|Ezlopa]]
| suterot   = <br>
*''Improvisatoren'', berpot (1835)
*''Eventyr'', reizak (1835–1848)
*''O.T.'', berpot (1836)
*''Kun en Spillemand'', berpot (1837)
*''Den nye Barselstue'', buska (1845)
*''Ahasverus'' (1847)
*''De to Baronesser'', berpot (1849)
*''I Sverrig'', koyaraneva (1851)
*''Historier, Erzählungen und Märchen'' (1852)
*''Mit Livs Eventyr'', mivizva (1855)
*''Lykke-Peer, berpot (1870)
}}
|}

[[Loma:XIX-eafa decemda|Andersen (Hans Christian)]]
[[Loma:Danmarkavaf suteroteem|Andersen (Hans Christian)]]
[[Loma:Andersen (Hans Christian)]]
[[Loma:Suterotik (blirizvama)|Andersen (Hans Christian)]]
[{"title": "| Hans Christian Andersen |", "data": {"Koblira": "02/04/1805, \u00b7 Odense, Danmarka", "Awalkera": "04/08/1875, \u00b7 K\u00f8benhavn, Danmarka", "Vedeyot": "Danmarka", "Ava": "Danmarkava", "Suterind": "Reiz, Ezlopa"}}]